《海淀李戚畹园四首 其二》
明代·袁中道

沉绿殷红醉晓晖，入林花雨润罗衣。盘云只觉山无蒂，喷雪还罗水有机。

遂与江湖争浩淼，可怜原隰总芳菲。何妨携襆同栖宿，烟月留人讵忍归。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。